शीर्षक: शुभवर्तमान : मुंबईत आता धावणार सेमी एसी लोकल!\nवरील काल्पनिक लेखाचे शीर्षक दिल्यास, लेखाची कल्पना करा.\n
बराच काळ ही लोकल कारशेडमध्येच पडून होती.

रेल्वे बोर्डाचे अध्यक्ष डॉ. अश्विनी लोहानी या प्रस्तावावर चर्चा करण्यासाठी आणि व्यवहार्यता तपासण्यासाठी लवकरच मुंबईत जाणार आहेत. 

गेल्या वर्षी 25 डिसेंबरला चर्चगेट ते बोरीवली अशी पहिली एसी लोकल चालवण्यात आली. तेव्हापासून पश्चिम रेल्वेवर दर दिवशी या लोकलच्या एकूण 12 फेऱ्या चालवल्या जात आहेत.

सकाळी विरारवरून 10.22 वाजता एक आणि संध्याकाळी चर्चगेटवरून बोरीवलीसाठी 5.49 वाजता एक आणि विरारसाठी 7.49 वाजता एक, अशा तीन फेऱ्या गर्दीच्या वेळी चालवल्या जातात. त्यामुळे ही लोकल उशिराने धावत असल्यास किंवा रद्द झाल्यास या लोकलचा मासिक पास काढणाऱ्यांना फटका बसतो.

एसी लोकल

जास्तीत जास्त प्रवाशांना एसी लोकलचा लाभ घेता यावा आणि त्यांना पर्यायही उपलब्ध असावा, यासाठी एसी लोकलची संख्या वाढवण्याची गरज आहे. पण सध्या फक्त एकच एसी लोकल ताफ्यात असल्याने फेऱ्या वाढवणं शक्य नाही.

यासाठीच रेल्वे बोर्डाकडे आणि रेल्वेमंत्र्यांकडे सेमी एसी लोकलचा प्रस्ताव मांडल्याची माहिती खासदार किरीट सोमय्या यांनी दिली. रेल्वेमंत्री पीयूष गोयल आणि रेल्वे बोर्डाचे अध्यक्ष अश्विनी लोहानी यांनी या प्रस्तावाबाबत सकारात्मक प्रतिसाद दिल्याचंही सोमय्या यांनी सांगितलं.

काय आहे प्रस्ताव

या प्रस्तावानुसार 12 डब्यांची एक वातानुकूलित लोकल चालवण्याऐवजी या लोकलचे तीन-तीन डब्यांचे चार भाग करण्यात येतील. त्यानंतर 12 डब्यांच्या साध्या लोकलला हे तीन डबे जोडले जातील.

रेल्वे बोर्डाने पुढील दोन वर्षांमध्ये मुंबईत 70 नव्या एसी लोकल आणण्याचा निर्णय घेतला आहे. या लोकल अर्थातच टप्प्याटप्प्याने येणार आहेत. त्यामुळे मध्य आणि पश्चिम रेल्वेवरील उपनगरीय रेल्वेचा ताफा पूर्ण एसी होण्यासाठी बराच काळ वाट बघावी लागणार आहे.

मुंबईच्या प्रवाशांचा दिवस घड्याळाशी बांधलेला असतो. त्यांची एक लोकल चुकली किंवा उशिरा येत असेल, तर त्यांना लगेच पुढील लोकल यावी, अशी अपेक्षा असते. नव्या एसी लोकल टप्प्याटप्प्याने येणार असल्याने त्यांच्या फेऱ्यांची संख्याही मर्यादित असेल.

त्याऐवजी 12 डब्यांच्या साध्या लोकलला तीन डबे जोडले तर एसी लोकलचा पास काढून प्रवास करणाऱ्या प्रवाशांना जास्तीत जास्त लोकलचा पर्याय उपलब्ध होईल, असं किरीट सोमय्या यांनी सांगितलं. पहिली एसी लोकल धावली, त्या वेळीही आपण रेल्वेला हा सल्ला दिल्याचं सोमय्या म्हणाले.

देर आए दुरुस्त आए

त्यावेळी हा...